Mahmut Laçîn bi nameyê xo yê qodî Ronî Munzur serra 1981î de şaristanê Patnosî yê Agirî de dadîya xo ra bi. Dima ke Rayberê Şarê Kurdî ame esîrkerdene Ronî Munzur zanîngeh war verdeno û tewrê gerîlayan beno. Koyanê Kurdîstanî de Zap, Kelareş de fermandarîye keno. Seba ke doktrînê şerî, zanistîya şerî aver şorê seba ke xoverdayîşê gerîlayan geş bibo ey her prosesî de wezîfe û mesuldarîyanê xo ano ca.  Ronî Munzur bi seyan şerwanî perwerde kerdî û dima dest pê raywanîya Dêrsimî kerd. Embazê ci yê na raywanîye zî Atakan Mahîr bi.
O hem gerîlayê Dêrsimî bi hem fermandarêko westa û hem zî embazê Atakan Mahîrî bi. Atakan Mahîr senî ke metrepolî teriknayî û agêra koyan, Ronî Munzur zî Rûsya ra agêra koyanê welatê xo. Armanc û hêvîya înan azadîye bîye.
Erdê Kurdîstanî de pêro waştiş, xoverdayîş û wezîfeyî seba kulturê hezar serran ê şarê Kurdîstanî û raştîya neteweya kurdan ê. Gerîlayê ke koyanê berzan de şer kenê û xo ver danê wayîrê armancêkê tarîxî yê.
Ronî Munzur û Atakan Mahîr zî serkêş û şagirtê Rayberê Şarê Kurdî bîyî. Seba ke şarê kurdî azadîya xo bivisnê destî wird şorişgêr û şerwanan zî  ganê xo feda kerdî. Wird fermandaran 11ê tebaxa 2018î de herêma Dêrsimî de vera dişmenî şer kerd û şehîd bîyî.
